ไทยทำได้ ตามดูฮีโร่โควิด-19 เงียบๆ ง่ายๆ แต่ได้ผล รู้เร็วรอด 100%
ภายหลังมีการประกาศ พบการระบาดของเชื้อไวรัสโควิด-19 สายพันธุ์ใหม่ 2019 ที่มีศูนย์กลางการระบาดอยู่ในเมืองอู่ฮั่น มณฑลหูเป่ย สาธารณรัฐประชาชนจีน ช่วงคาบเกี่ยวกับเทศกาลตรุษจีน ในกลางเดือนมกราคม 63ตามมาด้วยการประกาศตัวเลขผู้ป่วย ผู้เสียชีวิต การประกาศปิดเมืองอู่ฮั่น จนถึงขั้นประกาศห้ามคนจีนจัดทัวร์ท่องเที่ยวไปยังประเทศต่างๆในแง่เศรษฐกิจ ประเทศไทยที่มีนักท่องเที่ยวชาวจีนมาเที่ยวมากที่สุด ได้รับผลกระทบทันที แต่ยังไม่เท่ากับการรีบเร่งป้องกันการแพร่ระบาดของเชื้อโรค ที่นักท่องเที่ยวเหล่านี้อาจนำติดตัวมาเจ้าภาพคือรัฐบาล คือกระทรวงสาธารณสุข ท่ามกลางปัญหา ในหลายพื้นที่เราได้เห็นการแก้ที่รวดเร็ว รัดกุม เป็นไปได้ ตรงเป้า โดยบุคลากรของเราเอง โดยเฉพาะในเมืองท่องเที่ยวดราม่าชุดเก็บศพ ที่เชียงใหม่ จ.เชียงใหม่ ที่มีนักท่องเที่ยวจีนเดินกันเต็มเมือง การดูแล ป้องกัน มีแกนหลักคือ สสจ. และรพ.มหาราชนครเชียงใหม่ ตั้งรับอย่างรัดกุม ขณะที่มีการประกาศพบผู้ติดไวรัสโควิด-19 สายพันธุ์ใหม่ 2019 ในไทยแล้ว 5 ราย และ 1 รายอยู่ที่จ.เชียงใหม่ ได้มีแถลงการณ์จากโรงพยาบาลมหาราชนครเชียงใหม่ ออกมาคล้อยหลังเพียงวันเดียว เกิดมีนักท่องเที่ยวหญิงชาวจีนเสียชีวิตในที่พักใน อ.แม่ริม ปรากฏว่า เจ้าหน้าที่ไปร่วมพลิกศพ และนำศพไปชันสูตร แต่งกายด้วยชุดป้องกันเชื้อโรค ซึ่งใช้ในสถานการณ์ที่มีการระบาดของโรค พร้อมข้อสงสัย หญิงจีนรายนี้ เสียชีวิตจากโรค ปอดอักเสบอู่ฮั่น หรือไม่แม้ภายหลังพบว่า เธอดื่มสุรามากเกินขนาด แต่ภาพเจ้าหน้าที่สวมชุดมิดชิด ก็ยืนยันได้เป็นอย่างดีว่า เชียงใหม่มีความพร้อมรับมือโรคระบาดอาม่า ที่นครปฐมอาม่า ใจ้ม่วย แซ่อึ๊ง อายุ 73 ปี ผู้ป่วยจากการติดเชื้อไวรัสสายพันธุ์ใหม่โควิด-19 คนแรกที่พบในประเทศไทย มีประวัติเดินทางไปท่องเที่ยว และเยี่ยมญาติที่เมืองอู่ฮั่น ประเทศจีน ลูกสาวพาเข้ารักษาตัวที่ รพ.นครปฐม เมื่อ 15 ม.ค.63แพทย์ได้รักษาตามแนวทางเวชปฏิบัติ เพื่อป้องกันการติดเชื้อในโรงพยาบาล ให้นอนพักรักษาตัวในห้องแยกโรคความดันลบ มีทีมแพทย์ผู้เชี่ยวชาญด้านโรคติดเชื้อระบบทางเดินหายใจดูแล จนกระทั่งผลการตรวจเป็นลบติดต่อกัน 2 ครั้ง พ้นระยะการแพร่กระจายของเชื้อ ทางโรงพยาบาลจึงให้ผู้ป่วยเดินทางกลับบ้าน หลังรับเข้ารับการรักษาเป็นเวลา 10 วันมหัศจรรย์ยาต้านไวรัส ราชวิถีวันที่ 2 ก.พ. 63 นพ.เกรียงศักดิ์ อติพรวณิช นายแพทย์ชำนาญการพิเศษ และ รศ.นพ.สืบสาย คงแสงดาว นายแพทย์เชี่ยวชาญ โรงพยาบาลราชวิถี ได้รายงานผลการรักษาพยาบาลผู้ป่วยที่ติดเชื้อไวรัสโควิด-19พบว่า กระบวนการรักษาด้วยการให้ยาต้านไวรัสไข้หวัดใหญ่ และต้านไวรัสเอดส์ ได้ผลภายใน 48 ชั่วโมงจากที่เคยมีผลบวกตลอด 10 วัน ทำให้ผลเป็นลบ ปัจจุบันไม่พบเชื้อแล้ว ซึ่งการใช้วิธีการรักษาดังกล่าวที่ได้ผลรวดเร็ว ผลการฟื้นตัวของคนไข้ก็ฟื้นตัวได้อย่างรวดเร็วเช่นกัน ทั้งที่มีคนไข้รายหนึ่งมีอาการค่อนข้างรุนแรงตอนที่รับตัวเข้ามา นับว่าเป็นข่าวดีซี่ ที่บำราศนราดูรวันที่ 5 ก.พ. 63 ขณะที่ยอดผู้ติดเชื้อในไทย อยู่ที่ 25 ราย กลับบ้าน 9 ราย รักษาตัวใน รพ. 16 ราย และอาการดีขึ้น ข่าวดีอีกข่าว ก็คือ นายอนุทิน ชาญวีรกูล รมว.สาธารณสุข ได้แถลงว่า ผู้ป่วยที่ติดเชื้อไวรัสโควิด-19 รายแรก ที่มีการติดเชื้อในไทย เป็นโชเฟอร์แท็กซี่วัย 50 ปี ขณะนี้ผลตรวจไม่พบเชื้อแล้ว ถือว่าหายเป็นปกติดี แพทย์อนุญาตให้กลับบ้านได้ขณะที่คนขับแท็กซี่ที่หายจากการติดเชื้อไวรัสโควิด-19 กล่าวทั้งน้ำตา ขอบคุณแพทย์ พยาบาล รัฐมนตรี และบุคลากรที่เกี่ยวข้องที่รักษาให้จนหายดี ซึ่งก่อนจะทราบว่าติดเชื้อไวรัสโควิด-19 ตนมีอาการไอมากผิดปกติ เมื่อรู้ว่าติดเชื้อก็เป็นกังวล138 คนไทยและอาหารไทย ที่อ่าวดงตาลแม้ตอนแรกจะถูกครหาว่า ช้าไป แต่ในที่สุดคนไทยที่ไปติดค้างอยู่ในเมืองอูฮั่น จำนวน 138 คน ก็เดินทางกลับถึงประเทศไทยโดยสวัสดิภาพ โดยสารการบินแอร์เอเชียที่อาสาไปรับจากท่าอากาศยานเมืองอู่ฮั่น บินตรงมาลงที่สนามบินอู่ตะเภา เมื่อวันที่ 5 ก.พ.63จากนั้นคนไทย ทั้ง 138 คน เข้าสู่กระบวนการกักกันโรค เป็นเวลา 14 วัน ณ อาคารรับรองสัตหีบ บริเวณอ่าวดงตาล ฐานทัพเรือสัตหีบ ซึ่งเป็นพื้นที่ควบคุม จำนวน 5 อาคาร อาคารละ 29 ห้องพร้อมข่าวดี ผลการตรวจร่างกายเบื้องต้น ทั้งหมดไม่มีใครได้รับเชื้อไวรัสโคโรนา สายพันธ์ุใหม่ 2019 ติดตัวกลับประเทศมาด้วยทุกคนได้รับการปรนเปรอด้วยอาหารเลิศรส และเต็มไปด้วยคุณค่าทางโภชนาการ จากแม่ครัวมือเอกของ ทร. ลบล้างฝันร้ายจากอู่ฮั่น ไปได้จนหมดสิ้น
ภายหลังมีการประกาศ พบการระบาดของเชื้อไวรัสโควิด-1 สายพันธุ์ใหม่ 2019 ที่มีศูนย์กลางการระบาดอยู่ในเมืองอู่ฮั่น มณฑลหูเป่ย สาธารณรัฐประชาชนจีน ช่วงคาบเกี่ยวกับเทศกาลตรุษจีน ในกลางเดือนมกราคม63
ไวรัสโคโรนา,ไวรัสโคโรน่า,โคโรน่าไวรัส,สกู๊ปไวรัสโคโรน่า,ผู้ติดเชื้อไวรัสโคโรน่า,แท็กซี่ติดไวรัส,อาม่าติดไวรัส,ข่าวทั่วไป